**Referat af virtuelle bestyrelsesmøder i Jeckels, Gl Skagen den 15.2, 22.2 og 1.3 2021**

I alle 3 bestyrelsesmøder, der blev holdt på Teams, deltog den samlede bestyrelse og Vigdis Pedersen.

Emnet var ”Jeckels indvendigt”, i forlængelse af drøftelsen den 25.11 på bestyrelsesmødet med den indretningsekspert, som den tidligere bestyrelse havde haft et kort møde med.

Corona nedlukningen umuliggjorde det planlagte bestyrelsesmøde med besigtigelse på Jeckels i starten af januar, hvor vi havde håbet af kunne arrangere besigtigelser med indretningseksperter og køkkenleverandører.

Vi tog i stedet kontakt til muligt interesserede køkkenfirmaer og møbelleverandører/rådgivere og indretningseksperter, der herefter i januar/februar besøgte Jeckels, og foretog opmålinger og andre undersøgelser, der typisk er mundet ud i omfattende og forskelligt artede oplæg. Der er fra medlemmer af bestyrelsens side ydet en stor indsats med at få kordineret besøg på Jeckels, og bestyrelsesmedlemmer har sammen med Vigdis og personalet på Jeckels ydet en stor indsats, for at få alle informationer frem til de interesserede.

På de tre møder har vi gennemgået de fremkomne oplæg med firmaerne, og fået disse uddybet, og der har været mulighed for at stille spørgsmål.

Vi har med de 3 afviklede bestyrelsesmøder fået input fra 4 interesserede køkkenfirmaer, og fra 3 leverandører/rådgivere/indretningseksperter.

Disse input er vi i færd med at bearbejde, med henblik på at koncentrere os i første omgang om 2 køkkenfirmaer og 2 indretningseksperter/leverandører, som vi vil forhandle videre med om ydelser og priser, når vi har besluttet os for, hvad det er vi vil have leveret.

Det er i håbet at vi kan orientere overordnet om vores fremskridt i forbindelse med generalforsamlingen, men vi regner ikke med at træffe beslutninger, før vi forhåbentligt kan mødes på Jeckels i maj måned. Teams er godt som nødløsning, men vi trænger til et godt fysisk møde, med alle forsigtighedsregler iagttaget.

Parallelt med ovenstående er kravspecifikationen vedrørende ny hjemmeside blevet færdiggjort, efter en række virtuelle møder som repræsentanter fra bestyrelsen har deltaget i, og i forlængelse af et længere virtuelt møde som også Lisbet og Vigdis deltog i.

Kravspecifikationen er sendt til 4-5 forskellige leverandører, og vi håber på her i marts måned at have prisindikationer fra de interesserede.

Bestyrelsen vil se på tilbuddene senere i marts.

Næste bestyrelsesmøde er aftalt til 8.3.

Referat 3.3.2021 FKH